text: Quant Meniadus oï l'ot,
   Cele part, au plus tost qu'il pot,
   S'en vint, et lors est descendus.
   Droit vers Clarmondine est venus.
   Courtoisement la salua,
   Et Clarmondine se leva
   Contre lui, son salu li rent.
   À Meniadus erranment
   Sambla que de bon lieu venoit.
   Mais durement se merveilloit
   Où cil lais hom l'avoit trouvée,
   Ne pourquoi l'ot là amenée.
   Lors fist de sa gent en sus traire
   K'enquerre veut de lor afaire.
  